|  |  |  |
| --- | --- | --- |
|  | **ΣΥΝΔΕΣΜΟΣ ΙΔΙΟΚΤΗΤΩΝ ΦΡΟΝΤΙΣΤΗΡΙΩΝ Μ. E.****ΝΟΜΟΥ ΗΡΑΚΛΕΙΟΥ «ΠΛΑΤΩΝ»** **Ν. Καζαντζάκη, Κ. Γούβες Τ.Κ. 70014****Τηλ: 28970 41798****e-mail: sifmen-her@outlook.com** | **Ηράκλειο, 01/04/2025** |

**ΔΕΛΤΙΟ ΤΥΠΟΥ**

**ΗΜΕΡΙΔΑ ΕΠΑΓΓΕΛΜΑΤΙΚΟΥ ΠΡΟΣΑΝΑΤΟΛΙΣΜΟΥ**

**«ΠΕΡΙΖΗΤΗΤΕΣ ΕΙΔΙΚΟΤΗΤΕΣ & ΔΙΕΠΙΣΤΗΜΟΝΙΚΟΤΗΤΑ»**

**ΓΝΩΡΙΜΙΑ ΜΕ ΤΑ ΑΚΑΔΗΜΑΪΚΑ ΙΔΡΥΜΑΤΑ ΤΗΣ ΚΡΗΤΗΣ**

**Ο Σύνδεσμος Ιδιοκτητών Φροντιστηρίων Μέσης Εκπαίδευσης Ν. Ηρακλείου «Πλάτων»** με τη στήριξη της Περιφέρειας Κρήτης και του Εμπορικού & Βιοτεχνικού Επιμελητηρίου Ηρακλείου (ΕΒΕΗ) διοργανώνει **Ημερίδα Επαγγελματικού Προσανατολισμού** με θέμα **«Περιζήτητες Ειδικότητες & Διεπιστημονικότητα – Γνωριμία με τα Ακαδημαϊκά Ιδρύματα Κρήτης».**

Η εκδήλωση θα πραγματοποιηθεί την **Κυριακή 6 Απριλίου 2025**, 11:00-17:30, στο **Aquila Atlantis Hotel** (οδός Υγείας 2, Ηράκλειο) και απευθύνεται σε όλους τους μαθητές, κηδεμόνες, εκπαιδευτικούς του Ν. Ηρακλείου.

Την εκδήλωση θα ανοίξει ο **Δημήτριος Σαμψωνίδης**, Σύμβουλος Σταδιοδρομίας και Υποψήφιος Διδάκτωρ Επαγγελματικού Προσανατολισμού.

Η κεντρική ομιλία θα επικεντρωθεί σε τρεις βασικούς άξονες:

* Πώς επιλέγω σπουδές που μου ταιριάζουν
* Διεπιστημονικές προοπτικές για «παραδοσιακές» σπουδές
* Επαγγέλματα με μέλλον και προοπτικές: ποιες σπουδές με οδηγούν σε αυτά

Ακολούθως, οι συμμετέχοντες θα έχουν την ευκαιρία να έλθουν σε γόνιμη επαφή με τα Ακαδημαϊκά Ιδρύματα της Κρήτης. Διακεκριμένοι επιστήμονες από τα Τμήματα του Πανεπιστημίου Κρήτης, του Πολυτεχνείου Κρήτης και του Ελληνικού Μεσογειακού Πανεπιστημίου πρόκειται να δώσουν το παρών προκειμένου να αλληλεπιδράσουν με μαθητές και γονείς παρουσιάζοντας τις επαγγελματικές προοπτικές των αποφοίτων τους.

Παράλληλα, εκπρόσωποι των Σωμάτων Ασφαλείας και καταξιωμένοι επαγγελματίες από διάφορους επαγγελματικούς κλάδους θα πληροφορήσουν τους ενδιαφερόμενους για τη φύση, τις απαιτήσεις και τις εργασιακές συνθήκες κάθε επαγγέλματος, και θα αναδείξουν τις δυνατότητες και τις προοπτικές του.